Source: https://inroman.ro/2018/12/05/desfasurat-intalnirea-consiliului-administratie-care-decis-retragerea-echipelor-campionate-42991/
Timestamp: 2019-02-21 11:05:30+00:00

Document:
Cum s-a desfășurat întâlnirea Consiliului de Administrație al CSM în care s-a decis retragerea echipelor din campionate - înRoman.ro
de Gabriel Baciu la 5 dec. 2018
Pentru a înțelege mai bine cum s-a ajuns în Consiliul de Administrație al CSM la decizia de a retrage echipele de handbal și forbal din campionate, inRoman.ro a cerut, în conformitate cu legea 544 din 2001 privind liberul acces la informațiile de interes public, convocatorul ședinței, notele de informare cu privire la cele două echipe și procesul verbal de ședință.
În convocator pe ordinea de zi a ședinței este un singur punct pe ordinea de zi: “analiza rezultatelor echipei de Handbal feminin în urma diputării primelor 7 etape din sezonul competiţional 2018-2019 din cadrul Ligii Naţionale de handbal feminin – Liga Florilor şi ale echipei de Fotbal seniori Liga a III-a în urma diputării primelor 10 etape din sezonul competiţional 2018-2019 din cadrul Campionatului Naţional de Fotbal, Liga a-III-a, Seria I, precum şi a oportunităţii continuării activităţii pe cele două ramuri sportive Handbal şi Fotbal.”
În notele de informare se trec în revistă rezultatele obținute de cele două echipe.
Conform procesului verbal al ședinței, aceasta a fost una animată, la ea participând directorul CSM Constantin Cudalb, reprezentanții primarului Corina Popa și Mihail Văcaru și consilierii local Ilie Boloca și Bogdan Andrieș. Au mai fost prezenți inspector Liliana Dumitrescu, în calitate de secretar de ședință, și Tatian Nicoleta Dănilă, în calitate de contabil șef.
Ședința pe scurt:
discuțiile au fost aprinse și s-a votat de mai multe ori;
dintre toți membrii CA doar Corina Popa a susținut de la un capăt la celălalt al ședinței că echipele trebuiesc desființate;
Mihail Văcaru a pus problema ca jucătoarele și jucătorii se vor adresa instanțelor după rezilierea unilaterală a contractelor și că “va fi şoc în oraş” și “conducerea primăriei ar primi o lovitură uriaşă”;
consilierul local Bogdan Andrieș a susținut menținerea echipei de fotbal dar la vot a fost singurul care a votat “pentru”;
consilierul local Ilie Boloca s-a opus inițial dar a cedat pe parcursul ședinței pentru că “finanţatorul susţine un efort financiar mare”;
directorul CSM Constantin Cudalb a transmis continuu mesajul că CSM Roman a făcut toate eforturile, singurii vinovați pentru rezultate fiind cei din teren.
Au fost patru propuneri dar s-au votat trei dintre ele:
Constantin Costea Cudalb propune desfiinţarea echipelor de handbal şi de fotbal şi retragerea lor din campionat.
Voturi pentru: Popa Corina
Voturi împotrivă: Bogdan Andrieș, Ilie Boloca
Abţineri: Constantin Cudalb, Mihail Văcaru
Bogdan Andrieș propune renunţarea la handbal şi menţinerea fotbalului.
Voturi pentru: Bogdan Andrieș
Voturi împotrivă: –
Abţineri: Constantin Cudalb, Ilie Boloca, Popa Corina, Mihail Văcaru
Ilie Boloca propune continuarea calendarnlui competiţional la ambele echipe până la 15.11.2018 handbal, şi 02.12.2018 la fotbal, şi continuarea cu cea mai eficientă.
Membrii CA discută în contradictoriu privind conţinutul şi formularea propunerii.
Se renunţă la formularea acesteia, nu se mai supune la vot.
Constantin Costea Cudalb propunere retragerea celor două echipe din campionat începând cu data de 31.10.2018 şi rezilierea contractelor tuturor jucătorilor şi staff-ului tehnic începând cu data de 01.11.2018. Retragerea din campionat a echipelor cu data de 31.10.2018 presupune rezilierea contractelor jucătorilor şi staff-ului cu 01.11.2018 Se propune votarea separată pe handbal şi pe fotbal. Se supune la vot retragerea din campionat a echipei de handbal începând cu data de 31.10.2018:
Voturi pentru: Bogdan Andrieș, Constantin Cudalb, Popa Corina, Ilie Boloca, Mihail Văcaru
Constantin Costea Cudalb: propune analiza activităţii celor 2 echipe handbal şi fotbal. Prezintă rezultatele fiecărei echipe, spune că, la handbal echipa se află pe ultimul loc şi că urmează încă 3 meciuri cu echipe competitive (Brăila, Vâlcea, Braşov). Spune că obiectivul asumat prin Regulament a fost locul III – VIII. Spune că la fotbal obiectivul a fost locul V. Spune că s-au disputat circa o treime din meciurile din campionate şi că echipele CSM Roman sunt poziţionate pe ultimele locuri. Mai spune că meciurile juniorilor la fotbal (C şi D) au dus echipele de juniori tot pe ultimele pozitii din clasamentul lor. Meciurile juniorilor sunt patronate de Agenţia Judeţeană de Fotbal Neamţ şi nu de FRF.
Ilie Boloca: Întreabă dacă s-au făcut toate eforturile pentru a nu se ajunge aici.
Constantin Costea Cudalb: Spune că s-au reconstruit echipele, la fotbal ne-am confruntat cu plecări de jucători (din 20 de jucători, 10 sunt noi). Spune că majoritatea jucătorilor de fotbal provin de la LPS, sunt foşti elevi, lucru care nu se întâmplă şi la handbal. Propune discuţii.
Bogdan Andrieș: Dorim desfiinţarea echipelor pentru că acestea sunt clasate pe ultimele locuri? Întreabă: în ce condiţii s-au încheiat contractele cu sportivii? De ce s-a ajuns aici? Avem o problemă de management? Ce nu a mers?
Constantin Costea Cudalb: În legătură cu încheierea contractelor, a existat o confirmare de la şeful serviciului competiţii, au fost propunerile antrenorilor, semnătura contabilului şef şi a lui (a directorului).
Ilie Boloca: Rezultatele sunt dezastruoase şi întreabă de ce. Dacă achiziţia de jucători este făcută de altcineva, de ce desfiinţarea – retragerea echipelor trebuie să o facem noi, Consiliul de Administraţie. Noi (membrii Consiliului de Administraţie) ne asumăm prin semnătură deciziile luate. Jucătorii(iucătoarele) au fost recomandaţi de X, Y, Z. Noi (membri CA) am acceptat să fim membri ai C.A. şi implicit am acceptat să fim „sacul de box”. De ce nu suntem convocaţi când se fac achiziţii ele jucători? Trebuie să fim corecţi faţă de oameni. De ce trebuie să semnăm noi acum? Lumea va spune că unii s-au zbătut să facă, iar alţii să distrugă. De ce să semnăm?
Constantin Costea Cudalb: Eu am un an de activitate la CSM Roman. În situaţia în care ne aflăm, lipsa de rezultate, în comparaţie cu eforturile făcute de Club pentru asigurarea condiţiilor sportive pentru performanţă, impune o decizie privind oportunitatea continuării echipelor în campionate.
Ilie Boloca: Ce se întâmplă în cazul retragerii echipei din campionat?
Bogdan Andrieș: Dacă CSM Roman există, jucătorii(jucătoarele) pot cere drepturile financiare pâniî. la sfârşitul contractului.
Constantin Costea Cudalb: Retragerea sau desfiinţarea echipelor presupune pornirea din nou, din ultimul eşalon, şi restricţii privind promovarea.
Corina Ionela Popa: Trebuie văzut în contract modalităţile de desfiinţare/încetare.
Tatiana Nicoleta Dănilă: Există 2 tipuri de contracte, cu mici diferenţe între ele. Înaintează membrilor copii după 2 contracte (Chitacu şi Manea)
Bogdan Andrieș: Campionatul nu s-a terminat, echipele nu trebuie desfiinţate.
Ilie Boloca: Finanţatorul susţine un efort financiar mare.
Bogdan Andrieș: De ce să tăiem acum? Dacă renunţăm nu mai văd necesitatea ca CSM să mai existe.
Constantin Costea Cudalb: Certificatul de identitate sportivă al CSM Roman şi Regulamentul Clubului vizează activităţi şi pe alte ramuri sportive.
Bogdan Andrieș: Trebuie să căutăm alte soluţii, să încercăm s-o pornim din nou, să nu ne injure lumea prin oraş, Ar trebui să oferim oamenilor o mişcare sportivă de calitate. Să renunţăm la hanclbaL mai putem reduce şi de la fotbal, dar să încercăm să creştem din nou.
Ilie Boloca: Am fost sunat de oameni şi întrebat dacă am desfiinţat handbalul, oameni care nu au legătură cu lumea politică.
Mihail Văcaru: De data asta n-am nicio idee. Consiliul de Administraţie adunat aici, trebuie să voteze propunerea de desfiinţare a echipelor de handbal şi de fotbal şi retragerea lor din campionat sau să analizeze oportunitatea continuării activităţii. Trebuie să înţelegem că desfiinţarea/retragerea sunt măsuri pentru lipsa de rezultate sportive. Nu putem susţine financiar lipsa de rezultate.
Constantin Costea Cudalb: La acest moment nu vorbim de o avertizare disciplinară, de un semnal de alarmă în acest sens. Acum discutăm dacă ne retragem/desfiinţăm echipele pentru că nu avem rezultate.
Mihail Văcaru: Retragem .echipa dar rămânem cu jucătorii?
Bogdan Andrieș: Este greu să pornim din nou motoarele. Durează 3 5 ani pentru ca o echipă să ajungă la un nivel de Ligă Naţională.
Ilie Boloca: Nu se găseşte cineva să preia echipele?
Constantin Costea Cudalb: S-au purtat discuţii, s-au făcut adrese pentru a fi sprijiniţi de Consiliul Judeţean Neamţ. Nici anul trecut, nici anul acesta nu am fost ajutaţi.
Mihail Văcaru: Conducerea CSM a discutat cu antrenorii şi jucătoare? Cum vor reacţiona
Constantin Costea Cudalb: Parte din jucători vor acţiona Clubul în instanţă.
Mihail Văcaru: 99% din jucătoarele de handbal, cel puţin 20 de dosare se vor afla în instanţă. Sunt jucătoare care nu au jucat deloc (rezerve). Ce le împuţi acestora ?
Ilie Boloca: Ce facem dacă Primăria nu mai dă nici un leu?
Mihail Văcaru: La momentul înscrierii în campionat sunt documente care atestă că se va susţine activitatea? ,,Patronatul” şi-a luat angajamentul că duce campionatul până la capăt.
Corina Ionela Popa: Sportivii nu si-au îndeplinit obligaţiile din contract.
Constantin Costea Cudalb: Jucătoarele nu vor avea interes să nu-şi caute echipă. Până la 31.01.2018 la handbal este deschisă perioada de transferuri.
Mihail Văcaru: Prin retragerea echipei, jucătoarele pot să-şi caute echipă. Alte cluburi le vor oferi sume de mizerie dar le vor obliga să semneze pe mai mulţi ani.
Constantin Costea Cudalb: CSM are contracte semnate şi pe doi ani.
Bogdan Andrieș: Echipele sunt pe ultimul loc.
Mihail Văcaru: Va fi şoc în oraş (dacă retragem /desfiinţăm echipele). Şi conducerea primăriei ar primi o lovitură uriaşă.
Ilie Boloca: Lumea încă nu ştie câţi bani se bagă în sport. Trebuie investiti bani în sport. Constantin Costea Cudalb: Baza sportivă a CSM poate fi un sprijin/promotor al sportului de masă. Ilie Boloca: Mai mulţi spectatori yin la Oz-Er Golden la meciuri de fotbal decât la Stadion.
Bogdan Andrieș: Mai putem ţine echipele sau nu? Mai vrem activitate în Liga Naţională ? Vrem o anumită mişcare sportivă, handbal sau fotbal, în Roman?
Constantin Costea Cudalb: Acordarea banilor n-o hotărâm noi.
Bogdan Andrieș: Să susţii echipele într-un an (competiţional) este nevoie de 4 milioane lei noi. Dacă nu ne permitem ambele echipe, să ţinem măcar fotbalul.
Tatiana Nicoleta Dănilă: este nevoie de 5 – 5,700 milioane lei pentru ambele echipe.
Bogdan Andrieș: 1 milion putem sustine.
Corina Ionela Popa: Motivele sunt aceleasi.
Bogdan Andrieș: Să predăm echipa de fotbal în iarnă la SCM Petrotub, dacă se poate prelua.
Constantin Costea Cudalb: Noi (CSM) avem meci de handbal cu Brăila pe data de 2.11.2018. Dacă nu mai continuăm activitatea echipei de handbal trebuie să anunţăm şi pe alţii – Federaţie, Jandarmerie, echipa oaspete. Până la ce nivel avem nevoie de sport? Decizia nu e numai la noi. Şi hotărârea de azi va ajunge la cunoştinţa Consiliului Local.
Ilie Boloca: Noi trebuie să semnăm ceva foarte delicat.
Bogdan Andrieș: Hotărârea de azi va rămâne.
Ilie Boloca: Dacă va putea fi preluat fotbalul de fosta entitate, zic să rămână fotbalul.
Bogdan Andrieș: Să închidem robinetul mai mare. 10 miliarde lei vechi nu se găsesc pentru sport într­un an? 18-20 miliarde sunt necesare pentru divizia B la fotbal. S-au făcut eforturi uriaşe pentru a susţine 2 echipe – una din Liga Naţională şi una din Liga 3.
Mihail Văcaru: Înţeleg supărările, dar resursele financiare nu au dispărut peste noapte, lipsesc doar rezultatele.
Constantin Costea Cudalb: S-a pus şi anul trecut problema desfiinţării, dacă nu sunt rezultate în campionate.
Tatiana Nicoleta Dănilă: Este un stres, o problemă, nu obţinem fonduri dacă nu argumentăm cu rezultate.
Bogdan Andrieș: Nu se pot susţine ambele echipe, să menţinem fotbalul.
Corina Ionela Popa: Cum justific că păstrez o echipă?
Tatiana Nicoleta Dănilă: La fotbal mai poţi spera să câştigi, la handbal nu prea cred în următoarele 3 meciuri.
Constantin Costea Cudalb: Ne aflăm la jumătatea turului. Explică situaţia privind numărul de etape din Tur – Retur pentru fiecare dintre campionate.
Corina Ionela Popa: Echipele sunt în aceeaşi oală.
Ilie Boloca: Efortul bugetar este diferit.
Tatiana Nicoleta Dănilă: Dacă jucătoarele ne dau în judecată?
Bogdan Andrieș: Să spunem jucătoarelor să-şi caute echipă şi să ne oprim în decembrie.
Tatiana Nicoleta Dănilă: În Regulamentul de desfăşurare pentru Liga Naţională feminin, pentru sezonul competiţional 2018 – 2019 există stipulat la punctul 13.3 faptul că retragerea echipei din campionat are ca efect încetarea valabilităţii contractului încheiat cu participanţii la activitatea sportivă şi că aceştia se pot transfera la alte cluburi. Perioada de transferuri este până la 31.01.2019, de la 01.07.2018. Înmânează membrilor o copie după cele 2 regulamente(handbal, fotbal).
Ilie Boloca: Anunţ cu acoperire şi în Codul Muncii, jucătoarele să fie anunţate să-şi caute echipă în pauza competiţională.
Constantin Costea Cudalb: Nu putem face asta şi dacă apar zvonuri sportivii nu vor mai juca.
Tatiana Nicoleta Dănilă: În contracte există clauze de încetare de care trebuie să se ţină cont. Toate prevederile trebuie coroborate pentru a nu exista cheltuieli viitoare generate de eventuale litigii.
Bogdan Andrieș propune să se desfiinţeze handbalul, să se păstreze fotbalul, începând cu pauza competiţională. Spune că trebuie păstrat ceva sport iar la fotbal se pot acumula ceva puncte. Ilie Boloca propune să se continue calendarul competiţional până la începerea pauzei competiţionale la ambele echipe şi continuarea cu cea mai rentabilă. Spune că trebuie luate decizii separat pentru handbal şi fotbal. Nu mai sunt alte discuţii. Se supun la vot propuneri.
România Educată: care sunt cele două scenarii propuse pentru un sistem educațional performant
Tenis gratuit pentru copii la CSM Roman
CSM Roman fotbal juniori: preselecție cu 55 candindați, 48 au fost selectați

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM